ธนาธร ชวนร่วมงาน อย่ากลัวอนาคต แถลงปิดคดี อิลลูมินาติ นอกศาล 
ธนาธร ชวนแฟนคลับร่วมงาน Future Is Now #อย่ากลัวอนาคต ฟังวิสัยทัศน์สร้างสังคมไทย ขณะ ปิยบุตร แถลงปิดคดี อิลลูมินาติพร้อมร่วมตอบตรง-คำถามแรง จาก สุทธิชัย หยุ่นวันที่ 17 ม.ค. นายธนาธร จึงรุ่งเรืองกิจ หัวหน้าพรรคอนาคตใหม่ โพสต์ข้อความในหัวข้อ วันพรุ่งนี้ อาจเป็นวันสุดท้ายที่ผมจะได้ปราศรัยต่อหน้าประชาชนในฐานะหัวหน้าพรรคการเมือง โดยระบุถึงคดี อิลลูมินาติ ซึ่งศาลรัฐธรรมนูญจะวินิจฉัยในวันที่ 21 ม.ค.นี้ และเชิญชวนร่วมงาน Future Is Now #อย่ากลัวอนาคต ซึ่งพรรคอนาคตใหม่ จะจัดขึ้นวันเสาร์ที่ 18 ม.ค. เวลา 14.00 น. เป็นต้นไป ณ อาคาร SC3 มหาวิทยาลัยธรรมศาสตร์ ศูนย์รังสิตนายธนาธร ระบุว่า ผมไม่อาจทราบได้ว่า ศาลรัฐธรรมนูญจะวินิจฉัยในวันที่ 21 ม.ค.นี้ ออกมาเป็นอย่างไร จากกรณีที่มีผู้ร้องว่าผม อาจารย์ปิยบุตร และพรรคอนาคตใหม่มีทัศนคติ ล้มล้างการปกครองฯ หรือที่เรียกกันสั้นๆ ว่าคดี อิลลูมินาติ หากศาลรัฐธรรมนูญมีคำวินิจฉัยเป็นโทษต่อเรา ผมอาจถูกตัดสิทธิ์ทางการเมืองและพรรคอนาคตใหม่อาจถูกยุบถึงแม้ผมยังเชื่อในความถูกต้องของเรา และยังเชื่อว่าทั้งหลักฐานและกระบวนการของคดีนี้ มาจากแรงจูงใจในการกำจัดศัตรูทางการเมืองมากกว่าเป็นเรื่องของความผิดชอบชั่วดี แต่หากเป็นเช่นนั้นจริง นั่นหมายความว่างาน Future Is Now #อย่ากลัวอนาคต จะเป็นโอกาสสุดท้ายที่ผมจะได้พูดคุยกับประชาชนในฐานะหัวหน้าพรรคอนาคตใหม่ ดังนั้น ผมอยากใช้โอกาสนี้เล่าให้ทุกท่านฟังอีกครั้งว่า ทำไมเราถึงตั้งพรรคนี้ขึ้นมา ผมอยากเล่าให้ทุกท่านฟังว่าสังคมไทยที่ผมอยากร่วมสร้างกับทุกท่านมีหน้าตาแบบไหน เราจะจัดการกับเศรษฐกิจของเราเช่นใด และเราจะไปถึงจุดนั้นได้อย่างไร นายธนาธร ระบุ นายธนาธร เผยอีกว่า ในงานเดียวกัน อาจารย์ปิยบุตร แสงกนกกุล เลขาธิการพรรค จะกล่าวแถลงปิดคดีนอกศาล ท่านจะได้รับฟังข้อเท็จจริงจากปากของเราแบบสดๆ นอกจากนี้ เรายังต้องการตอบคำถาม คำถามที่ยังมีผู้คลางแคลงสงสัยในเจตนาของเราต้องการรู้ เช่น เราชังชาติหรือไม่? เราต้องการล้มล้างการปกครองฯ หรือเปล่า? เราต้องการเห็นสังคมวุ่นวายหรือไม่? เป็นต้นในการนี้เราได้รับเกียรติจาก คุณสุทธิชัย หยุ่น ผู้จะมาทำหน้าที่ตัวแทนประชาชน ถามคำถามกันแบบตรงๆไม่ว่าผลการวินิจฉัยจะเป็นอย่างไร ผมขอสัญญาว่าผมจะต่อสู้ต่อไป ทำงานการเมืองต่อไป จะไม่ถอยไม่ทน - และไม่ยอมแพ้ - ต่ออำนาจอยุติธรรมอำมหิต เพื่อให้ได้มาซึ่งสังคมที่เราใฝ่ฝันร่วมกัน กลุ่มผู้มีอำนาจที่สืบทอดอำนาจ มาจากการทำรัฐประหารปี 2557 พร้อมทำทุกวิถีทางเพื่อรักษาอำนาจของตนเอง พวกเขาไม่สนว่า ราคาที่ต้องจ่ายคือความล้มเหลวของประเทศไทยและอนาคตของลูกหลานของเรา ดั้งนั้น สิ่งที่ประชาชนต้องกลัวจึงไม่ใช่อนาคต แต่เป็นปัจจุบันและอนาคตแบบปัจจุบัน ไม่ว่าอะไรจะเกิดขึ้นกับพวกเรา ประชาชนทุกคนต้องร่วมก้าวไปต่อด้วยกัน #อย่ากลัวอนาคต นายธนาธร ระบุ
ธนาธร ชวนแฟนคลับร่วมงาน Future Is Now #อย่ากลัวอนาคต ฟังวิสัยทัศน์สร้างสังคมไทย ขณะ ปิยบุตร แถลงปิดคดี อิลลูมินาติ พร้อมร่วมตอบตรง-คำถามแรง จาก สุทธิชัย หยุ่น
ธนาธร จึงรุ่งเรืองกิจ,อนาคตใหม่,ปิยบุตร แสงกนกกุล,ล้มล้างการปกครอง,อิลลูมินาติ,ศาลรัฐธรรมนูญ,สุทธิชัย หยุ่น,ข่าวทั่วไป